Simona Halep a primit un cadou din partea organizatorilor de la Wimbledon.
Pe 13 iulie 2019, Simona Halep a câştigat turneul de la Wimbledon în faţa Serenei Williams. Românca a dezvăluit pe Instagram că a primit un cadou din partea organizatorilor. Halep s-a întors pe teren după pandemie în weekendul trecut la Cluj.
A trecut aproape un an de la marea victorie a Simonei Halep din turneul de la Wimbledon. Atunci, Simona câştiga în doar 56 de minute în faţa Serenei Williams. Turneul nu s-a organizat anul acesta din cauza pandemiei, însă organizatorii n-au uitat-o pe Simona.Românca a dezvăluit pe Instagram că a primit un cadou special venit din Anglia. Halep abia s-a întors pe teren într-un meci demonstrativ la Cluj alături de Marius Copil şi Horia Tecău."A fost o plăcere să intru pe teren după o perioadă foarte, foarte dificilă pentru toată lumea", a spus Simona Halep.